open-index/open-wikipedia-markdown huggingface dataset:
กัสตง ดูแมร์ก

**ปีแยร์-ปอล-อ็องรี-กัสตง ดูแมร์ก** () เป็นรัฐบุรุษชาวฝรั่งเศส เคยตำรงตำแหน่งนายกรัฐมนตรีฝรั่งเศสในช่วงต้นสงครามโลกครั้งที่หนึ่ง  และได้เป็นประธานาธิบดีใน ค.ศ. 1924 ก่อนที่จะได้เป็นนายกรัฐมนตรีอีกครั้งใน ค.ศ. 1934

## นายกรัฐมนตรีครั้งแรก
กัสตง ดูแมร์ก ขึ้นเป็นนายกรัฐมนตรีในเดือนธันวาคม 1913 ท่ามกลางความแตกแยกหนักในรัฐสภา เมื่อรัฐบาลสายกลางขวาของหลุยส์ บาร์ตู พ้นจากตำแหน่งเนื่องจากแพ้การลงมติร่างงบประมาณ ประธานาธิบดีแรมง ปวงกาเร จึงทาบทามดูแมร์ก ซึ่งเป็นนักการเมืองสังกัดพรรคราดีกัล (Parti radical) ผู้มีภาพลักษณ์ประนีประนอม ให้เข้ามาเป็นแกนนำจัดตั้งรัฐบาลผสมฝ่ายซ้าย-กลาง เพื่อกอบกู้เสถียรภาพและลดความตึงเครียดในรัฐสภา

ในช่วงเวลาหกเดือนของการบริหาร ดูแมร์กได้ควบตำแหน่งรัฐมนตรีว่าการกระทรวงการต่างประเทศด้วย ภารกิจสำคัญที่สุดของเขาคือการประคับประคอง "กฎหมายเกณฑ์ทหาร 3 ปี" (Three-Year Law) ที่มุ่งขยายกำลังพลเพื่อรับมือกับภัยคุกคามจากจักรวรรดิเยอรมัน แม้ว่าสมาชิกพรรคของเขาเองหลายคนจะต่อต้านก็ตาม นอกจากนี้ เขายังต้องรับมือกับความวุ่นวายจากเรื่องอื้อฉาวของ โฌแซ็ฟ กาโย (Joseph Caillaux) รัฐมนตรีว่าการกระทรวงการคลัง ซึ่งภรรยาของกาโยได้ก่อเหตุลอบยิงบรรณาธิการหนังสือพิมพ์ชื่อดังจนเสียชีวิต

แม้ดูแมร์กสามารถนำพารัฐบาลผสมผ่านพ้นวิกฤตต่างๆ และจัดการเลือกตั้งทั่วไปในเดือนพฤษภาคม 1914 แต่เมื่อรัฐสภาชุดใหม่ที่นำโดยกลุ่มเอียงซ้ายขาดเอกภาพในการจัดตั้งรัฐบาล เขาจึงตัดสินใจลาออกจากตำแหน่งในวันที่ 9 มิถุนายน 1914 เพียงไม่กี่สัปดาห์ก่อนหน้าการลอบปลงพระชนม์อาร์ชดยุกแห่งออสเตรีย ซึ่งจุดชนวนสงครามโลกครั้งที่หนึ่ง

## ประธานาธิบดี
กัสตง ดูแมร์ก ดำรงตำแหน่งประธานาธิบดีคนที่ 13 ในช่วงเวลาที่การเมืองของสาธารณรัฐที่สามเต็มไปด้วยความผันผวน เขาขึ้นสู่อำนาจในปี 1924 ภายหลังการลาออกของอาแล็กซองดร์ มีลร็อง โดยได้รับการสนับสนุนจากกลุ่มแนวร่วมฝ่ายซ้าย แม้เขาจะมีพื้นฐานมาจากพรรคราดีกัล แต่อุดมการณ์ของเขากลับมีความเป็นกลางและยึดมั่นในรัฐธรรมนูญอย่างเคร่งครัด

ในสมัยประธานาธิบดีของเขา ฝรั่งเศสเผชิญกับความท้าทายทั้งด้านเศรษฐกิจและการต่างประเทศ ดูแมร์กทำหน้าที่เป็นผู้ประนีประนอมที่ยอดเยี่ยมในช่วงวิกฤตค่าเงินฟรังก์ตกต่ำ โดยเขาให้การสนับสนุนแรมง ปวงกาเร ในการจัดตั้งรัฐบาลเอกภาพแห่งชาติเพื่อกอบกู้เศรษฐกิจจนประสบความสำเร็จ ส่วนในด้านการต่างประเทศ ยุคของเขาถือเป็นยุคทองแห่งสันติภาพภายใต้การดำเนินนโยบายของอาริสตีด บรีย็อง ซึ่งมีการลงนามในสนธิสัญญาโลคาร์โนในปี 1925 เพื่อสร้างความมั่นคงในยุโรปหลังสงครามโลกครั้งที่หนึ่ง

ดูแมร์กสร้างประวัติศาสตร์ในฐานะประธานาธิบดีชาวโปรเตสแตนต์คนแรกของฝรั่งเศส และเป็นคนแรกที่เข้าพิธีสมรสขณะดำรงตำแหน่ง ความสามารถในการรักษาความเป็นกลางทางการเมืองท่ามกลางความขัดแย้งของพรรคการเมืองต่างๆ ทำให้เขาสามารถดำรงตำแหน่งจนครบวาระเจ็ดปีในปี 1931 ซึ่งเป็นสิ่งที่เกิดขึ้นได้ยากในสมัยนั้น

## อ้างอิง

ดม
ดม
หมวดหมู่:บุคคลจากจังหวัดการ์
อำเภอเฮาฟ์

**เฮาฟ์** () เป็นอำเภอของเขตผู้ว่าการอัลมะฮ์เราะฮ์ ประเทศเยเมน ณ พ.ศ. 2546 อำเภอนี้มีประชากร 5,143 คน พื้นที่เฮาฟ์ได้รับการเสนอชื่อเป็นแหล่งมรดกโลกทางธรรมชาติของยูเนสโกในเดือนสิงหาคม พ.ศ. 2545 ปัจจุบันอยู่ในบัญชีรายชื่อเบื้องต้นสำหรับการพิจารณา

## ภูมิอากาศ

## อ้างอิง

เฮาฟ์
อัลกอนูนฟีอัฏฏิบบ์

***อัลกอนูนฟีอัฏฏิบบ์*** (; ; ) เป็นสารานุกรมทางการแพทย์ห้าเล่มที่รวบรวมโดยแพทย์-ปรัชญามุสลิมชาวเปอร์เซีย อิบน์ ซีนา ใน ค.ศ. 1025 โดยกล่าวถึงภาพรวมของความรู้ด้านแพทยศาสตร์ของโลกอิสลาม ซึ่งได้รับอิทธิพลจากสมัยก่อนหน้า เช่น แพทยศาสตร์แบบกรีก-โรมัน (โดยเฉพาะเกเลน), แพทยแผนเปอร์เซีย, แพทย์แผนจีน และแพทย์แผนอินเดีย

*อัลกอนูนฟีอัฏฏิบบ์* ยังคงเป็นหนังสือแพทย์สำคัญเป็นเวลาหลายศตวรรษ โดยเป็นหนังสือมาตรฐานในยุโรปยุคกลางกับโลกอิสลาม และถูกใช้เป็นหนังสือมาตรฐานแพทย์ในยุโรปช่วงคริสต์ศตวรรษที่ 18 หนังสือนี้เป็นหนังสือสำคัญในหลักการแพทย์แผนยูนานี ซึ่งเป็นรูปแบบแพทย์ในประเทศอินเดีย

## ดูเพิ่ม
* อัตตัศรีฟ
* วรรณกรรมทางการแพทย์
* *[[กิตาบุชชิฟาอ์]]*

## อ้างอิง

;ข้อมูล
*Abokrysha, Noha (2009). "Ibn Sina (Avicenna) on Pathogenesis of Migraine Compared With the Recent Theories". *Headache: The Journal of Head and Face Pain*. **49** (6): 923–927. . 
*
*Avicenna, 980-1037. (1973). *A treatise on the Canon of medicine of Avicenna, incorporating a translation of the first book,*. Gruner, Oskar Cameron,. [New York],: [AMS Press]. . .
*Celik, Turgay (2009). "Time to remember Avicenna for his contribution to pulsology". *International Journal of Cardiology*. **144** (3): 446. 
*Choopani, Rasool; Mosaddegh, Mahmood; Gir, Ashraf Al-din Gooshah; Emtiazy, Majid (2012). "Avicenna (Ibn Sina) aspect of atherosclerosis". *International Journal of Cardiology*. **156** (3): 330. . . 
*Musallam, B. "AVICENNA x. Medicine and Biology". *Encyclopædia Iranica*. Retrieved 10 November 2019.
*Nejabat, M.; Maleki, B.; Nimrouzi, M.; Mahbodi, A.; Salehi, A. (2012). "Avicenna and cataracts: a new analysis of contributions to diagnosis and treatment from the canon". *Iranian Red Crescent Medical Journal*. **14** (5): 265–270. . . .
*Pormann, Peter E.; Savage-Smith, Emilie (2007). *Medieval Islamic Medicine*. Washington, D.C.: Georgetown University Press. .
*Shoja, Mohammadali M.; Tubbs, R. Shane; Loukas, Marios; Khalili, Majid; Alakbarli, Farid; Cohen-Gadol, Aaron A. (2009). "Vasovagal syncope in the Canon of Avicenna: The first mention of carotid artery hypersensitivity". *International Journal of Cardiology*. **134** (3): 297–301. . . .
*Zargaran, Arman; Mehdizadeh, Alireza; Zarshenas, Mohamad M.; Mohagheghzadeh, Abdolali (2012). "Avicenna (980–1037 AD)". *Journal of Neurology*. **259** (2): 389–390. . .
*Zargaran, Arman; Zarshenas, Mohammad M.; Karimi, Aliasghar; Yarmohammadi, Hassan; Borhani-Haghighi, Afshin (2013). "Management of stroke as described by Ibn Sina (Avicenna) in the Canon of Medicine". *International Journal of Cardiology*. **169** (4): 233–237. . . .

## แหล่งข้อมูลอื่น

* Biography of Avicenna
* A scanned copy of ''Kitab alQanun fi alTibb'' (''Book (of) the Canon of Medicine'')

หมวดหมู่:หนังสือในคริสต์ทศวรรษ 1020
หมวดหมู่:หนังสือภาษาอาหรับในศตวรรษที่ 11
หมวดหมู่:ผลงานของอิบน์ ซีนา
หมวดหมู่:หนังสือในประเทศอิหร่าน
หมวดหมู่:วรรณกรรมในประเทศอิหร่าน
หมวดหมู่:แพทย์แผนยูนานี
หมวดหมู่:สารานุกรมภาษาอาหรับ
หมวดหมู่:สารานุกรมทางการแพทย์
หมวดหมู่:สารานุกรมภาษาเปอร์เซีย
มาร์ดิกรา

**มาร์ดิกรา** (; ) หรือ **วันอังคารอ้วน** () เป็นคำเรียกการเฉลิมฉลองคาร์นิวัล ซึ่งมีขึ้น่อนหรือหลังเอฟิแฟนี (วันสามกษัตริย์) และฉลองใหญ่สุดในวันก่อนถึงวันพุธเถ้า อันรู้จักในชื่อวันอังคารสารภาพบาป ()  เป็นคำในภาษาฝรั่งเศส แปลว่า "วันอังคารอ้วน" อันหมายถึงธรมเนียมการทานอาหารที่มีไขมันสูงและอาหารจำนวนมากก่อนเข้าสู่พิธีกรรมของการเสียสละเลินท์และการอดอาหารในฤดูเลินท์

การปฏิบัติในมาร์ดิกราที่มีทั่วไปนั้นเกี่ยวข้องกับการเฉลิมฉลองชรอฟไทด์ (Shrovetide) ก่อนเข้าสู่การอดอาหารและการปฏิบัติตามแนวทางศาสนา ในบางประเทศ เช่น สหราขอาณาจักร มาร์ดิกรานั้นรู้จักในขื่อ วันอังคารชรอฟ (Shrove Tuesday) อันมาจากคำว่า *shrive* แปลว่า "เพื่อปฏิบัติพิธีสำคัญของการสารภาพบาป"
## อ้างอิง

หมวดหมู่:วันอังคาร
หมวดหมู่:เทศกาล
หมวดหมู่:วัฒนธรรมอเมริกัน
หมวดหมู่:เทศกาลในทวีปยุโรป
หมวดหมู่:นิวออร์ลีนส์ (รัฐลุยเซียนา)
กระบวนการทางชีววิทยา

**กระบวนการทางชีววิทยา** () เป็นกระบวนการที่สำคัญอย่างยิ่งต่อสิ่งมีชีวิตทุกชนิด และเป็นตัวกำหนดความสามารถในการมีปฏิสัมพันธ์กับสิ่งแวดล้อมของสิ่งมีชีวิต กระบวนการทางชีววิทยาประกอบขึ้นจากปฏิกิริยาเคมีหลายปฏิกิริยา หรือเหตุการณ์อื่น ๆ ที่มีส่วนเกี่ยวข้องกับการดำรงอยู่หรือแปรสภาพของชีวรูป (life form) เช่น กระบวนการเมแทบอลิซึมและการรักษาภาวะธำรงดุล

การควบคุมกระบวนการทางชีววิทยาเกิดขึ้นเมื่อกระบวนการใด ๆ ก็ตามถูกรักษาให้อยู่ในความถี่ อัตรา หรือขอบเขตที่เหมาะสม กระบวนการทางชีววิทยาถูกควบคุมได้ด้วยหลายวิธี เช่นการควบคุมการแสดงออกของยีน การดัดแปลงโปรตีน หรือด้วยการมีปฏิสัมพันธ์กับโปรตีนหรือโมเลกุลของสารตั้งต้น
* ภาวะธำรงดุล เป็นการรักษาสภาพแวดล้อมภายในร่างกายของสิ่งมีชีวิตไว้ให้อยู่ในสถานะที่คงที่ เช่นการขับเหงื่อเพื่อลดอุณหภูมิ
* การจัดระเบียบ สภาวะที่โครงสร้างของสิ่งมีชีวิตประกอบด้วยหนึ่งเซลล์หรือหลายเซลล์ ซึ่งถือเป็นหน่วยพื้นฐานของชีวิต
* เมแทบอลิซึม การแปรสภาพของพลังงานด้วยการแปลงสารเคมีและพลังงานไปเป็นองค์ประกอบระดับเซลล์ (แอแนบอลิซึม) และการย่อยสลายอินทรีย์วัตถุ (แคแทบอลิซึม) สิ่งมีชีวิตต้องอาศัยพลังงานเพื่อรักษาระเบียบภายในร่างกาย (ภาวะธำรงดุล) และเพื่อดำเนินปรากฏการณ์ต่าง ๆ ที่เกี่ยวข้องกับชีวิต
* การเจริญเติบโต เป็นการรักษาอัตราของกระบวนการแอนาบอลิซึมให้อยู่สูงกว่ากระบวนการแคแทบอลิซึม สิ่งมีชีวิตที่กำลังเจริญเติบโตจะมีการขยายขนาดขององคาพยพทุกส่วน มากกว่าที่จะเป็นการสะสมสารเอาไว้เพียงอย่างเดียว
* การปรับตัว เป็นความสามารถที่จะเปลี่ยนแปลงไปตามกาลเวลาเพื่อตอบสนองต่อสิ่งแวดล้อม ความสามารถนี้เป็นพืนฐานของกระบวนการวิวัฒนาการ และถูกพิจารณาตามความสามารถในการสืบลักษณะ โภชนวิธี และปัจจัยภายนอกอื่น ๆ
* การตอบสนองต่อสิ่งเร้า การตอบสนองมีอยู่ด้วยกันหลายรูปแบบ ตั้งแต่การหดตัวของสิ่งมีชีวิตเซลล์เดียวเพื่อตอบสนองต่อสารเคมีในสิ่งแวดล้อมนอกตัว ไปจนถึงกระบวนการอันซับซ้อนที่ต้องอาศัยทุกประสาทสัมผัสของสิ่งมีชีวิตหลายเซลล์ การตอบสนองมักแสดงออกผ่านความเคลื่อนไหว เช่น ใบไม้ที่หันเข้าสู่ดวงอาทิตย์ (การเบนตามแสง) และเคโมแท็กซิส
* การสืบพันธ์ เป็นความสามารถที่จะให้กำเนิดสิ่งมีชีวิตตัวใหม่ขึ้นมา ทั้งที่เป็นแบบไม่อาศัยเพศและแบบอาศัยเพศ
* ปฏิสัมพันธ์ระหว่างสิ่งมีชีวิต เป็นกระบวนการที่สิ่งมีชีวิตแสดงผลกระทบที่สามารถทำการสังเกตได้ต่อสิ่งมีชีวิตตัวอื่น ทั้งที่เป็นสปีชีส์เดียวกันหรือต่างสปีชีส์
* นอกจากนี้ยังมี การเปลี่ยนแปลงหน้าที่ของเซลล์, การหมัก, การปฏิสนธิ, การงอกจากเมล็ด, การเบนของพืช, การสร้างลูกผสม, การเปลี่ยนสัณฐาน, การเกิดสัณฐาน, การสังเคราะห์ด้วยแสง, การคายน้ำ

## ดูเพิ่ม
* กระบวนการทางเคมี
* ชีวิต
* ปฏิกิริยาอินทรีย์

## อ้างอิง


หมวดหมู่:แนวคิดทางชีววิทยา
อนิเมะในปี พ.ศ. 2563

เหตุการณ์ที่เกี่ยวข้องกับ **[[อนิเมะ]]ในปี พ.ศ. 2563**

## การเผยแพร่
### ภาพยนตร์
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2563

### ซีรีส์โทรทัศน์
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2563

### ออริจินอลเน็ตแอนิเมชัน
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2563

### ออริจินอลวิดีโอแอนิเมชัน
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2563

## บุคคลในวงการอนิเมะทีถึงแก่กรรม
### มกราคม
* **9 มกราคม**: ยูจิ ยามางูจิ แอะนิเมเตอร์ชาวญี่ปุ่น (*[[Fate/stay night#Anime|Fate/stay night]]*) ไม่ทราบอายุขณะเสียชีวิต

### กุมภาพันธ์
* **13 กุมภาพันธ์**: โยชิซาดะ ซากางูจิ นักพากย์ชาวญี่ปุ่น (Philip II of Macedon ใน *[[Reign (anime)|Reign]]*, Muijika ใน *[[Mushishi]]*, Hachiroh Tohbe ใน *[[Jin-Roh: The Wolf Brigade]]*, ทมเปตตี้ ในภาพยนตร์ *[[โจโจ้ล่าข้ามศตวรรษ: สายเลือดปิศาจ (ภาพยนตร์)|โจโจ้ล่าข้ามศตวรรษ: สายเลือดปิศาจ]]* ปี ค.ศ. 2007) เสียชีวิตขณะอายุ 80 ปี
* **21 กุมภาพันธ์**: ฮิซาชิ คัตสึตะ นักพากย์ชาวญี่ปุ่น (Professor Ochanomizu ใน *[[เจ้าหนูปรมาณู]]*, Dr. Hoshi ใน *[[Astroganger]]*, Professor Tobishima ใน *[[Groizer X]]*, Shin'ichirō Izumi ใน *[[Tōshō Daimos]]* เสียชีวิตขณะอายุ 92 ปี
* **22 กุมภาพันธ์**: คาซูฮิโกะ คิชิโนะ นักพากย์ชาวญี่ปุ่น (Mayumi Kinniku ใน *[[คินนิคุแมน]]*) เสียชีวิตขณะอายุ 86 ปี

### เมษายน
* **12 เมษายน:** เคจิ ฟูจิวาระ นักพากย์ชาวญี่ปุ่น (เมส ฮิวจ์ส ใน *[[แขนกลคนแปรธาตุ]],* Ladd Russo ใน *[[Baccano!|Baccano]]*, โนฮาร่า ฮิโรชิ ใน *[[ชินจังจอมแก่น]]*, Reno ใน *[[Final Fantasy VII Remake]]*, Leorio Paladiknight ใน *[[ฮันเตอร์ x ฮันเตอร์]]*) เสียชีวิตด้วยโรคมะเร็งขณะอายุ 55 ปี

## อ้างอิง

หมวดหมู่:อนิเมะตามปี
วัดไตรสามัคคี (จังหวัดสมุทรปราการ)

**วัดไตรสามัคคี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเมือง อำเภอเมืองสมุทรปราการ จังหวัดสมุทรปราการ มีเนื้อที่ 12 ไร่ 3 งาน เป็นวัดพัฒนาตัวอย่างที่มีผลงานดีเด่น ประจำปี พ.ศ. 2519

เริ่มก่อตั้งเป็นสำนักสงฆ์เมื่อ พ.ศ. 2414 ได้รับอนุญาตให้สร้างขึ้นเมื่อวันที่ 12 มิถุนายน พ.ศ. 2515 โดยมีนายจวง อ้นโต นางสาวศรีประไพ นางสาวศรีประภา เพ็ชรสมุทร ร่วมกันบริจาคที่ดิน นายจวง อ้นโต เป็นผู้ดำเนินการสร้าง กระทรวงศึกษาธิการประกาศตั้งเป็นวัดเมื่อวันที่ 26 มีนาคม พ.ศ. 2516 ชื่อของวัดมาจากการที่มีผู้บริจาคที่ดินสามราย วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 โดยมีพระครูสมุทรบุญญาธร เจ้าอาวาสวัดสวนส้ม เป็นผู้ริเริ่มในการจัดตั้งการศึกษา ทางวัดได้เปิดสอนพระปริยัติธรรม (บาลี) โดยเริ่มมาตั้งแต่ พ.ศ. 2515 นอกจากนี้ยังให้ราชการสร้างโรงเรียนในที่ดินของวัดด้วย

ปูชนียวัตถุและสิ่งศักดิ์สิทธิ์ในวัด เช่น พระพิฆเณศ เนื้อสำริดองค์ใหญ่ที่สุดในสมุทรปราการ พระราหูร่างเทพเต็มองค์ทรงครุฑ พระราหูร่างยักษ์ครึ่งองค์ พระทันใจปางพระพุทธไสยาสน์หรือปางโปรดอสุรินทราหู พระพุทธโสธรจำลองประดิษฐานในศาลาวัด วัดมีศาลาการเปรียญ 1 หลังเป็นศาลา 2 ชั้น กว้าง 16 เมตร ยาว 32 เมตร

## อ้างอิง

ไตรสามัคคี
Eucosma krygeri

***Eucosma krygeri*** เป็นผีเสื้อชนิดหนึ่งที่อยู่ในวงศ์ Tortricidae มีถิ่นกำเนิดในเดนมาร์ก

## อ้างอิง

หมวดหมู่:Tortricidae
หมวดหมู่:ผีเสื้อ
Epinotia subsequana

***Epinotia laterana*** เป็นผีเสื้อชนิดหนึ่งที่อยู่ในวงศ์ Tortricidae
มีถิ่นกำเนิดในยุโรป

## อ้างอิง

หมวดหมู่:Tortricidae
หมวดหมู่:ผีเสื้อ
Kauffmania

***Kauffmania*** เป็นสกุลเดี่ยวของเห็ดราที่อยู่ในวงศ์ Psathyrellaceae มีสมาชิกเพียงสปีชีส์เดียวคือ ***Kauffmania larga***

สายพันธุ์นี้ได้รับการอธิบายโดย Örstadius และ E. Larss ในปี ค.ศ. 2015

## อ้างอิง

หมวดหมู่:เห็ดรา
วัดปลูกศรัทธา

**วัดปลูกศรัทธา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลาดกระบัง เขตลาดกระบัง กรุงเทพมหานคร วัดมีเนื้อที่ 18 ไร่ 2 งาน 63 ตารางวา มีที่ธรณีสงฆ์จำนวน 1 แปลง เนื้อที่ 22 ไร่ 2 งาน 62 ตารางวา

วัดปลูกศรัทธาสร้างขึ้นเมื่อ พ.ศ. 2388 โดยมีนายไสวและชาวจีนชื่อว่า นายโป ได้ดำเนินการสร้างวัด เนื่องจากวัดตั้งอยู่ปากคลองสี่ ชาวบ้านจึงนิยมเรียกว่า **วัดที่สี่** ต่อมาได้เปลี่ยนมาเป็น "วัดปลูกศรัทธา" ซึ่งเรียกขานชื่อนี้มาจนปัจจุบัน วัดได้รับพระราชทานวิสุงคามสีมาเมื่อ พ.ศ. 2399 ได้รับพระราชทานวิสุงคามสีมาครั้งหลังเมื่อวันที่ 21 มกราคม พ.ศ. 2554 

อาคารเสนาสนะ ได้แก่ อุโบสถหลังเก่ากว้าง 11 เมตร ยาว 16 เมตร บูรณะเมื่อ พ.ศ. 2509 เป็นอาคารทรงไทยมีช่อฟ้าใบระกา ภายในประดิษฐานพระประธาน เป็นพระพุทธรูปปางประทานพร หน้าตักกว้าง 3 ศอก อุโบสถหลังใหม่ทรงจัตุรมุข กุฏิจำนวน 6 หลัง สร้างด้วยไม้สักและเป็นตึกแถว หอสวดมนต์ ศาลาการเปรียญมีช่อฟ้าใบระกา ปูชนียวัตถุ ได้แก่ พระพุทธรูปปางลีลาหน้าศาลาการเปรียญ พระพุทธชินราชจำลอง พระบรมสารีริกธาตุ และพระพุทธเจ้า 5 องค์

## รายนามเจ้าอาวาส
* พระอธิการพุ่ม
* พระอธิการฉ่ำ อนาทโร
* พระครูพิศาลฐาปนกิจ
* พระครูปลัดสุวัฒนวิสุทธิคุณ

## อ้างอิง

ปลูกศรัทธา
วัดพรหมสุวรรณสามัคคี

**วัดพรหมสุวรรณสามัคคี**  เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางไผ่ เขตบางแค กรุงเทพมหานคร

วัดพรหมสุวรรณสามัคคีสร้างขึ้นเมื่อปี พ.ศ. 2516 โดยพระครูพรหมสรโกศล และผู้ทีจิตศรัทธาริ่เริ่มสร้างวัด คือ พ่อเติมและแม่จ่าง พรมจีน ถวายที่ดินร่วมกับ นางสุภาพ จีนสมุทร นางสมพร กับน้อย และนางสาวอรุณ จีนสมุทร ต่อมาเมื่อ พ.ศ. 2519 นายพรหม สุวรรณคดี ได้นิมนต์พระครูพรหมสรโกศล มาเป็นประธาน ได้รับอนุญาตสร้างวัดเมื่อวันที่ 22 มิถุนายน พ.ศ. 2519 กระทรวงศึกษาธิการประกาศเป็นวัดที่ถูกต้องตามกฎหมายเมื่อวันที่ 27 สิงหาคม พ.ศ. 2517 ชื่อของวัดนั้นได้ใช้นามสกุลผู้ถวายที่ดิน คือพรหม จากพรมจีน คำว่า สุวรรณ จากซิ้วสุวรรณ ผู้เป็นบิดา มารดา ของนางสุภาพ จีนสมุทร นางสมพร กับน้อย ผู้รับมรดกเป็นที่ดินจากบิดาซึ่งได้ถวายเป็นที่ก่อสร้างวัด และคำว่า สามัคคี หมายถึงการพร้อมเพรียงร่วมแรงร่วมใจ ในการสร้างวัดนี้ วัดได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519

อาคารเสนาสนะ ได้แก่ อุโบสถกว้าง 7 เมตร ยาว 18 เมตร สร้างเมื่อ พ.ศ. 2520 ภายในประดิษฐานพระประธานนามว่า *พระพุทธเทพศรีสุขติโลกนาถ* หน้าตักกว้าง 59 นิ้ว และมีภาพจิตรกรรมฝาผนัง มีกำแพงแก้วโดยรอบ กุฏิสงฆ์จำนวน 5 หลัง หอสวดมนต์กว้าง 12 เมตร ยาว 16 เมตร สร้างเมื่อ พ.ศ. 2524 พื้นปูหินอ่อน ศาลาการเปรียญกว้าง 12 เมตร ยาว 18 เมตร สร้างเมื่อ พ.ศ. 2519 วิหารพระสามสมัย อาคารเรียนพระปริยัติธรรม ศาลาพลับพลาอนุสรณ์ หอระฆัง ศาลาบำเพ็ญกุศล ฌาปนสถาน

## รายนามเจ้าอาวาส
* พระครูพรหมสรโกศล (กุศล มหาวีโร)
* พระครูปลัดสุวัฒนปีติคุณ (ทีฆทีศน์ ธีรภทฺโท ป.ธ.7)

## อ้างอิง

พรหมสุวรรณสามัคคี
แมตต์ เจรัลด์

**แมตทิว เจรัลด์** () เป็นนักแสดงและนักเขียนบทชาวอเมริกัน เจรัลด์เกิดที่ไมแอมี รัฐฟลอริดา จบการศึกษาจากมหาวิทยาลัยเพนซิลเวเนีย เขาเป็นที่รู้จักกันดีจากการรับบท เมลวิน พอตเตอร์ ในเรื่อง *[[Daredevil (TV series)|แดร์เดวิล]]* ของเน็ตฟลิกซ์, รับบท สิบโทไลล์ เวนฟลีต  ในเรื่อง *[[Avatar (2009 film)|อวตาร]]* ภาพยนตร์ไซไฟของ เจมส์ คาเมรอน และ Ray Speltzer นักล่าที่เข้าใจยากในเรื่อง *[[Dexter (TV series)|Dexter]]* ของโชว์ไทม์

## ผลงาน

### ภาพยนตร์

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2513
หมวดหมู่:จักรวาลภาพยนตร์มาร์เวล
หมวดหมู่:บุคคลจากไมแอมี
หมวดหมู่:ศิษย์เก่าจากมหาวิทยาลัยเพนซิลเวเนีย
นิโคไล นิโคลาแอฟ

**นิโคไล นิโคลาแอฟ** (; เกิด 26 ธันวาคม พ.ศ. 2524) เป็นนักแสดงชาวออสเตรเลียที่เป็นที่รู้จักกันดีที่สุดจากการรับบทในซีรีส์โทรทัศน์เรื่อง*[[Sea Patrol (TV series)|Sea Patrol]]*, *[[พาวเวอร์เรนเจอร์ จังเกิลฟิวรี]]* และ *[[Daredevil (TV series)|แดร์เดวิล]]*

นิโคลาแอฟเกิดในเมลเบิร์น มีเชื้อสายรัสเซียและยูเครน  เขาเริ่มการแสดงเมื่ออายุสิบสองปีและเข้าเรียนในโรงละครเยาววิกตอเรีย เขาเข้าเรียนที่โรงเรียน Caulfield Grammar และเมื่ออายุสิบหกปี นิโคลาแอฟได้รับบทนำในเรื่อง *[[Crash Zone]]* ซึ่งนำไปสู่บทบาทอื่น ๆ ในซีรีส์โทรทัศน์สำหรับเด็ก เขาสำเร็จการศึกษาด้านศิลปะที่ มหาวิทยาลัยโมนาชในคอลฟิลด์

## อ้างอิง

หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2524
หมวดหมู่:ชาวออสเตรเลียเชื้อสายรัสเซีย
หมวดหมู่:ชาวออสเตรเลียเชื้อสายยูเครน
หมวดหมู่:จักรวาลภาพยนตร์มาร์เวล
วัดศาลาแดง (กรุงเทพมหานคร)

**วัดศาลาแดง** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางไผ่ เขตบางแค กรุงเทพมหานคร

## ประวัติ
วัดศาลาแดงเป็นวัดโบราณ ที่เดิมเป็นป่า การคมนาคมไม่สะดวก ต้องอาศัยการเดินทางด้วยเท้าเป็นส่วนใหญ่ ในช่วงแรกก่อนตั้งวัด การเดินทางไปยังจุดต่าง ๆ มีศาลาพักร้อนหลังหนึ่งมุงด้วยกระเบื้องมอญสีแดง เมื่อมีการสร้างวัดจึงถือเอาลักษณะของศาลาพักร้อน ที่มีหลังคาเป็นสีแดง เรียกว่า "วัดศาลาแดง" เดิมวัดมีเนื้อที่ 9 ไร่ 2 งาน 18 ตารางวา โดยได้รับการถวายที่ดินจาก นายยิ่ง นางเหม รอดทอง ซึ่งเป็นเจ้าของโฉนดที่ดิน ในขณะนั้นได้ทำการถวายให้เป็นที่ก่อตั้งวัดเมื่อประมาณปี พ.ศ. 2419 และได้รับพระราชทานวิสุงคามสีมา เมื่อปี พ.ศ. 2454

ปัจจุบันมีการซื้อที่ดินบริเวณโดยรอบเพิ่มเติม ตั้งแต่ในสมัยพระครูวิหารกิจจารักษ์ (ผล เกสโร) พ.ศ. 2514 ซื้อทางทิศเหนือของวัดจำนวน 1 ไร่ ให้ขยายเป็นที่ตั้งอาคารเรียน ชั้นประถมปีที่ 5 ถึง 7 ของโรงเรียนวัดศาลาแดง ต่อมาปี พ.ศ. 2522 ได้ย้ายโรงเรียนมาอยู่ทางด้านทิศใต้ของวัด โดยได้ซื้อที่ดินของ นายจันทร์ นางทองรัก พลอยแก้ว จำนวนประมาณ 3 ไร่ มอบให้เป็นที่ตั้งโรงเรียนวัดศาลาแดง ในภายหลัง สมัยพระครูสุนทรพัฒนโกศล เป็นเจ้าอาวาส เมื่อปี พ.ศ. 2529 เป็นต้นมา ได้ซื้อที่ดินรอบบริเวณวัดเพิ่มขึ้นโดยลำดับ จนมีเนื้อที่รวมได้ 13 ไร่ 3 งาน 79 ตารางวา 

## อาคารเสนาสนะและปูชนียวัตถุ
อุโบสถกว้าง 8 เมตร ยาว 21 เมตร หลังคา 2 ชั้น แบบโบราณ มีกำแพงแก้วล้อมรอบ ภายในประดิษฐานพระประธานนามว่า *หลวงพ่อใหญ่* หล่อเมื่อ พ.ศ. 2458 กุฏิสงฆ์แบบแถวเดียวจำนวน 30 ห้อง ยังมีทรงไทยเป็นหลัง ๆ จำนวน 4 หลัง หอสวดมนต์ 2 ชั้น ศาลาการเปรียญมีช่อฟ้าใบระกา สร้างติดต่อกัน 3 หลังโปร่ง ปูชนียวัตถุ ได้แก่ พระพุทธรูปปางลีลาหน้าศาลาการเปรียญ พระพุทธชินราชจำลอง พระบรมสารีริกธาตุ และพระพุทธเจ้า 5 องค์ มณฑปประดิษฐานพระพุทธบาทจำลองสร้างเมื่อ พ.ศ. 2503 และพระบรมสารีริกธาตุบรรจุเมื่อ พ.ศ. 2530 ปูชนียวัตถุอื่น ๆ ได้แก่ รูปเหมือนหลวงพ่อแช่ม วัดฉลอง จังหวัดภูเก็ต รูปเหมือนสมเด็จพระพุฒาจารย์ (โต พฺรหฺมรํสี) และรูปเหมือนหลวงพ่อผล เกสโร (อดีตเจ้าอาวาส)

## กิจกรรมประเพณี
ทางวัดมีงานสักการะบูชาปิดทองหลวงพ่อใหญ่เป็นประจำทุกปี ตรงกับวันขึ้น 4 ค่ำ เดือน 3 ถึง ขึ้น 8 ค่ำ เดือน 3

## อ้างอิง

## แหล่งข้อมูลอื่น
* 

ศาลาแดง
รายชื่อผู้เข้าแข่งขันพรอดิวซ์ 101 (ฤดูกาล 2)

***[[พรอดิวซ์ 101 ฤดูกาล 2]]*** () เป็นรายการโทรทัศน์เรียลลิตีโชว์ของเกาหลีใต้

## ผู้เข้าแข่งขัน
ก่อนที่จะออกอากาศตอนแรกในวันที่ 7 เมษายน พ.ศ. 2560 มีการเปิดเผยว่า เด็กฝึกสามคนได้ออกจากรายการ ได้แก่ ฮัน จง-ยอน (มารูเอนเตอร์เทนเมนต์) ออกจากรายการหลังจากเรื่องอื้อฉาวจากการกลั่นแกล้ง ในขณะที่เด็กฝึก คิม ชี-ฮยอน (ชุนเอนเตอร์เทนเมนต์) และ นัมยุน-ซอง (ไอวันเอนเตอร์เทนเมนต์) ออกเนื่องจากเหตุผลด้านสุขภาพ 

หลังจากออกอากาศตอนที่ 5 ฮา มิน-โฮ (เดอะไวบ์เลเบล) ก็ออกจากรายการหลังจากถูกกล่าวหาว่าล่วงละเมิดทางเพศ 

หลังจากออกอากาศตอนที่ 6 เด็กฝึก คิม แท-มิน (ฮันอารึมคอมปานี) ก็ออกจากรายการเนื่องจากอาการป่วยในลำไส้เฉียบพลัน 

ชื่อภาษาอังกฤษอ้างอิงจากเว็บไซต์อย่างเป็นทางการ 

อายุแสดงตามระบบอายุของเกาหลี

**คำอธิบาย**

## อ้างอิง

## แหล่งข้อมูลอื่น
*  

หมวดหมู่:พรอดิวซ์ 101
วัดโพธิยาราม (จังหวัดสมุทรปราการ)

**วัดโพธิยาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้ายบ้าน อำเภอเมืองสมุทรปราการ จังหวัดสมุทรปราการ วัดอยู่ไม่ไกลจากฟาร์มจระเข้และสวนสัตว์สมุทรปราการ ปัจจุบันพระครูโพธิสมุทรคุณ (เด่น) เป็นเจ้าอาวาส

วัดโพธิยาราม หรือ **วัดทองคง** ได้รับอนุญาตให้สร้างขึ้นเมื่อวันที่ 22 พฤศจิกายน พ.ศ. 2511 โดยมีนายสิน ทองคง เป็นผู้ดำเนินการสร้างและบริจาคที่ดินร่วมกับหลวงสุขเวชวรกิจ (จรูญ ทองคง) นางบำราศโรคาพาฬห์ (ถมยา) กระทรวงศึกษาธิการได้ประกาศตั้งเป็นวัดเมื่อวันที่ 28 มกราคม พ.ศ. 2513 ที่ได้นามอย่างนั้นเพราะวัดตั้งอยู่ใกล้โค้งโพธิ์ วัดได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เขตวิสุงคามสีมากว้าง 40 เมตร ยาว 80 เมตรได้ผูกพัทธสีมาเมื่อเดือนกุมภาพันธ์ พ.ศ. 2518 ด้านการศึกษาทางวัดได้เปิดสอนพระปริยัติธรรมเริ่มมาตั้งแต่ พ.ศ. 2508

## อ้างอิง

โพธิยาราม
วัดน้อยสุวรรณาราม

**วัดน้อยสุวรรณาราม** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลแพรกษาใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 14 ไร่ 1 งาน 54 ตารางวา  

วัดน้อยสุวรรณารามได้รับอนุญาตให้สร้างวัดขึ้นเมื่อวันที่ 25 มกราคม พ.ศ. 2515 โดยมีนางน้อย สายพานทอง เป็นผู้ถวายที่ดินและดำเนินการสร้างวัด ได้ประกาศเป็นวัดเมื่อวันที่ 27 กุมภาพันธ์ พ.ศ. 2516 ได้ตั้งวัดตามชื่อผู้ถวายที่ดินว่า "วัดน้อยสุวรรณาราม" ได้พระราชทานวิสุงคามสีมา เมื่อวันที่ 15 พฤษภาคม พ.ศ. 2518 เขตวิสุงคามสีมา กว้าง 40 เมตร ยาว 80 เมตร ด้านการศึกษา ทางวัดได้เปิดสอนพระปริยัติธรรมแผนกธรรม ตั้งแต่ ปี พ.ศ. 2514 และแผนกบาลี ในปี พ.ศ. 2548

อาคารเสนาสนะประกอบด้วย อุโบสถกว้าง 6.50 เมตร ยาว 26.50 เมตร สร้างเมื่อ พ.ศ. 2517 ศาลาการเปรียญกว้าง 8.50 เมตร ยาว 48.50 เมตร สร้างเมื่อ พ.ศ. 2531 เป็นอาคารทรงไทยสองชั้น กุฏิสงฆ์จำนวน 13 หลัง ซึ่งเป็นอาคารครึ่งตึกครึ่งไม้ 9 หลัง และอาคารคอนกรีตเสริมเหล็ก 4 หลัง วิหาร กว้าง 10.27 เมตร ยาว 19.11 เมตร ศาลาบำเพ็ญกุศลจำนวน 3 หลัง และหอระฆัง 1 หลัง

## อ้างอิง

น้อยสุวรรณาราม
วัดประชารังสรรค์ (จังหวัดนนทบุรี)

**วัดประชารังสรรค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองอ้อมนนท์ ในหมู่ที่ 10 บ้านวัดประชารังสรรค์ ตำบลบางกร่าง อำเภอเมืองนนทบุรี จังหวัดนนทบุรี

วัดประชารังสรรค์เดิมมีชื่อว่า **วัดหญ้าไทร** เนื่องจากพื้นที่บริเวณรอบวัดเดิมเป็นทุ่งนา จากนั้นได้ขุดแปลงนามาเป็นสวน สร้างขึ้นเมื่อ พ.ศ. 2404 ไม่ทราบนามและประวัติผู้สร้าง นานวันเข้าวัดมีสภาพทรุดโทรม ชาวบ้านจึงช่วยกันบูรณะแล้วเปลี่ยนชื่อเป็น "วัดประชารังสรรค์" เมื่อวันที่ 17 มกราคม พ.ศ. 2499 วัดได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2513 และได้ประกอบพิธีผูกพัทธสีมาเมื่อ พ.ศ. 2520

อาคารเสนาสนะได้แก่ อุโบสถ สร้างเมื่อ พ.ศ. 2520 แทนหลังเดิมที่ชำรุด ศาลาการเปรียญ สร้างเมื่อ พ.ศ. 2495 เป็นอาคารไม้ กุฏิสงฆ์ ส่วนมากเป็นอาคารไม้ชั้นเดียว ส่วนปูชนียวัตถุ มีพระประธานประจำอุโบสถ นามว่า *หลวงพ่อหิน* หน้าตักกว้าง 1 เมตร 67 เซนติเมตร

โบราณสถานสำคัญภายในวัดได้แก่ ตึกแดง เป็นอาคารตึก 3 ชั้น ทรงยุโรป มีจำนวนหลายสิบห้อง สร้างขึ้นจากอิฐมอญสีแดงที่เรียกอิฐ บ.บ.ท. (อิฐบางบัวทอง) มีบันไดขึ้นอยู่ทางด้านหน้าตึกและยังมีสภาพสมบูรณ์ดี ได้ใช้เป็นกุฏิพระภิกษุสามเณรของวัดสืบเนื่องมาจนถึงปัจจุบัน

## อ้างอิง

ประชารังสรรค์
หมวดหมู่:โบราณสถานในจังหวัดนนทบุรี
วัดบางพูดใน

**วัดบางพูดใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี

วัดบางพูดใน เดิมมีชื่อว่า **วัดสานทอง** สร้างโดยชาวมอญเมื่อ พ.ศ. 2369 ในสมัยพระบาทสมเด็จพระนั่งเกล้าเจ้าอยู่หัว ต่อมาเปลี่ยนชื่อมาเป็น "วัดบางพูดใน" เนื่องจากตั้งอยู่ติดกับคลองบางพูดและเพื่อมิให้เกิดความสับสนกับวัดบางพูดนอกซึ่งตั้งอยู่ต้นคลองด้านนอก

อาคารเสนาสนะได้แก่ อุโบสถ สร้างเมื่อ พ.ศ. 2369 มี 1 ประตู และหน้าต่างด้านซ้าย 4 บาน ด้านขวา 4 บาน ภายในประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2491 ศาลาการเปรียญ สร้างเมื่อ พ.ศ. 2535 เป็นอาคารคอนกรีตเสริมเหล็กทรงไทย 2 ชั้น ภายในมีพระประธานเป็นพระพุทธรูปปางมารวิชัย สร้างเมื่อ พ.ศ. 2535 หอสวดมนต์ สร้างเมื่อ พ.ศ. 2500 กุฏิสงฆ์ เป็นอาคารไม้และอาคารคอนกรีตเสริมเหล็ก วิหาร สร้างเมื่อ พ.ศ. 2506 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2538 และศาลาบำเพ็ญกุศล สร้างด้วยคอนกรีตเสริมเหล็ก ด้านหลังมีวิหารพระใหญ่และพระพุทธรูปเรียงรายอยู่ซ้ายขวาขององค์พระประธาน ภายในวัดมีศาลาวิหารของพระเกจิอาจารย์มากมาย เช่น วิหารพระครูนนทศิลวัตร (หลวงพ่อเป้า ทีปโก) พระเกจิชื่อดังและเจ้าอาวาสระหว่าง พ.ศ. 2479–2523 นอกจากนั้นยังมีเจดีย์ทรงเครื่องย่อมุมไม้สิบสอง มณฑปพระพุทธบาทจำลอง หอระฆัง และห้องพิพิธภัณฑ์ที่รวบรวมมรดกของวัดตั้งแต่สร้างวัดเป็นต้นมา

## อ้างอิง

บางพูดใน
บางพูดใน
บ
หมวดหมู่:วัดในคริสต์ศตวรรษที่ 19
บ
หมวดหมู่:สิ่งก่อสร้างตั้งแต่ พ.ศ. 2369
วัดเกษตรพันธาราม

**วัดเกษตรพันธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแคราย อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 6 ไร่ 3 งาน

วัดเกษตรพันธาราม เดิมเป็นสำนักสงฆ์ ชื่อว่า **สำนักสงฆ์เกษตรชยาราม** โดยมี นายดินและนางเชิญ เกิดนา สร้างที่พักสงฆ์ขึ้นมาในพื้นที่ของตนและได้ร่วมกับชาวบ้านช่วยกันสร้างกุฏิ และได้นิมนต์พระสงฆ์มาจำพรรษา ต่อมาได้ขอตั้งเป็นวัดได้นามว่า "วัดเกษตรพันธาราม" ตั้งเมื่อวันที่ 30 ตุลาคม พ.ศ. 2543 ชื่อวัดตั้งขึ้นเพื่อเป็นเกียรติแก่ตระกูลหมื่นชาติเกษตรพันธ์ นอกจากนั้นวัดยังโรงเรียนพระปริยัติธรรมแผนกธรรมที่เปิดสอนเมื่อ พ.ศ. 2537 วัดได้รับพระราชทานวิสุงคามสีมาเมื่อวันที่ 11 เมษายน พ.ศ. 2562

อาคารเสนาสนะประกอบด้วย อุโบสถซึ่งภาพยในมีพระประธานมีพระนามว่า *หลวงพ่อโพธิ์* พร้อมพระโมคคัลลานะและพระสารีบุตร หอสวดมนต์ กว้าง 4 เมตร ยาว 8 เมตร สร้างเมื่อ พ.ศ. 2518 เป็นอาคารไม้ กุฏิสงฆ์จำนวน 1 หลัง เป็นอาคารครึ่งตึกครึ่งไม้ ศาลาอเนกประสงค์กว้าง 16 เมตร ยาว 24 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก

## อ้างอิง

เกษตรพันธาราม
เอมี รุตเบิร์ก

**เอมี ลอเรน รุธ รุตเบิร์ก** (; เกิด 11 พฤศจิกายน พ.ศ. 2524) เป็นนักแสดงหญิงชาวอเมริกัน เธอเป็นที่รู้จักจากการรับบท มาร์ซี สตาฮ์ล ในเรื่อง *[[Daredevil (TV series)|แดร์เดวิล]]*

## ชีวิตในวัยเด็ก
รุตเบิร์กเกิดในลอสแอนเจลิส เริ่มมีความสนใจในการแสดงตั้งแต่อายุยังน้อยหลังจากดูเรื่อง ปีเตอร์ แพน และเธอเคย "กรีดร้อง... เพราะเธอมั่นใจว่าปีเตอร์จะกลับมารับเธอเพื่อบินพาไปเนเวอร์แลนด์" เธอย้ายไปเรียนที่มหาวิทยาลัยแคลิฟอร์เนีย ลอสแอนเจลิส ลอสแอนเจลิส ซึ่งเธอยังคงเรียนวิชาอื่น ๆ เช่น กฎหมาย ก่อนอายุสิบเจ็ดปีเธอได้รับหน้าที่เป็นตัวแทนและเริ่มสนใจการแสดง 

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล
สก็อตต์ เกล็นน์

**ธีโอดอร์ สก็อตต์ เกล็นน์** (; เกิด 26 มกราคม ค.ศ. 1939) เป็นนักแสดงชาวอเมริกัน บทบาทของเขา ได้แก่ เวส ไฮท์ทาวเวอร์ ในเรื่อง *[[Urban Cowboy|เออร์บานคาวบอย]]* (1980), นักบินอวกาศ Alan Shepard ในเรื่อง *[[The Right Stuff (film)|วีรบุรุษนักบินอวกาศ]]* (1983), เอมเมตต์ ในเรื่อง *[[Silverado (film)|สี่ยอดสิงห์แดนทมิฬ]]* (1985), ผู้บัญชาการบาร์ต มันคูโซ ในเรื่อง *[[The Hunt for Red October (film)|ล่าตุลาแดง]]* (1990), Jack Crawford ในเรื่อง *[[The Silence of the Lambs (film)|อำมหิตไม่เงียบ]]* (1991), จอห์น แอดคอกซ์ ในเรื่อง *[[Backdraft (movie)|เปลวไฟกับวีรบุรุษ]]* (1991), มองต์โกเมรี วิก ในเรื่อง *[[ไต่เป็นไต่ตาย]]* (2000), โรเจอร์ ในเรื่อง *[[Training Day|ตำรวจระห่ำ...คดไม่เป็น]]* (2001), เอซรา คราเมอร์ ในเรื่อง *[[The Bourne Ultimatum (film)|ปิดเกมล่าจารชน คนอันตราย]]* (2007), เซอร์เควิน การ์เวอร์ ในเรื่อง *[[The Leftovers (TV series)|The Leftovers]]* (2557–2560) และเป็น สติ๊ก ในเรื่อง *[[Daredevil (TV series)|แดร์เดวิล]]* (2015–2016) และ *[[The Defenders (miniseries)|เดอะ ดีเฟนเดอร์ส]]* (2017)

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2481
หมวดหมู่:จักรวาลภาพยนตร์มาร์เวล
วัดแม่น้ำ

**วัดแม่น้ำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม ด้านหน้าจดแม่น้ำแม่กลอง ด้านข้างมีคลองบางนางจีนกลาง

วัดแม่น้ำเป็นวัดโบราณ ไม่ทราบว่าใครเป็นผู้สร้าง สันนิษฐานว่าสร้างขึ้นในสมัยกรุงศรีอยุธยา ข้อมูลของกรมการศาสนาระบุตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2489 เดิมมีชื่อว่า **วัดบางนางจีนนอก** มีวัดอยู่ในกลุ่มบางนางจีน 3 วัด หรือเรียกกันว่า "วัดสามจีน" คือ วัดบางนางจีนนอก (วัดแม่น้ำ), วัดบางนางจีนกลาง (วัดกลาง) และวัดบางนางจีนใน (วัดวชิรคาม) แต่เดิมคงเป็นวัดใหญ่ที่เจริญรุ่งเรืองวัดหนึ่ง มีกุฏิสงฆ์มากหลัง แบ่งออกเป็นคณะเหนือและคณะใต้ สำหรับคณะใต้สันนิษฐานว่าคงจะเป็นวัดบางนางจีนกลาง เพราะมีที่ธรณีสงฆ์ติดต่อกันระหว่างวัดแม่น้ำกับวัดกลาง

วิหารก่ออิฐถือปูนรูปสี่เหลี่ยมผืนผ้าหันหน้าไปทางทิศตะวันออก หลังคาเครื่องไม้มุงกระเบื้องดินเผา ด้านหน้ามีพาไลยื่นออกมา ไม่มีช่อฟ้าใบระกา หน้าบันปูนปั้นลวดลายพันธ์พฤกษาประดับเครื่องถ้วยลายคราม ลักษณะรูปแบบศิลปกรรมสมัยกรุงศรีอยุธยาตอนปลายถึงกรุงรัตนโกสินทร์ตอนต้น วิหารได้รับการซ่อมแซมใหม่โดยเปลี่ยนจากกระเบื้องมุงหลังคาเป็นมุงสังกะสี ด้านนอกมีกำแพงแก้วล้อมรอบ เจดีย์มุมพระวิหาร เป็นเจดีย์ย่อมุมไม้สิบสองก่ออิฐถือปูน ฐานเจดีย์เป็นฐานเขียงรูปสี่เหลี่ยมรองรับฐานสิงห์ 2 ชั้น องค์ระฆังขนาดเล็กทรงเครื่อง มีบัวรองรับปากระฆังส่วนยอดชำรุดมีการซ่อมแซมใหม่ วัดมีพระพุทธรูปสำคัญ 6 องค์ ในจำนวนนี้ 5 องค์เป็นโลหะขนาดใหญ่แบบศิลปะสุโขทัย

## อ้างอิง

แม่น้ำ
หมวดหมู่:โบราณสถานในจังหวัดสมุทรสงคราม
โรซาริโอ ดอว์สัน

**โรซาริโอ อิซาเบล ดอว์สัน** (; เกิด 9 พฤษภาคม พ.ศ. 2522) เป็นนักแสดงชาวอเมริกัน, นักพากย์เสียง, โปรดิวเซอร์ และนักเคลื่อนไหว เธอเปิดตัวในภาพยนตร์อิสระเรื่อง *[[Kids (film)|คิดส์]]* ปี ค.ศ. 1995 ผลงานภาพยนตร์เรื่องต่อมาของเธอ ได้แก่ *[[He Got Game|ชีวิตนี้ต้องชู้ต]]* (1998), *[[Josie and the Pussycats (film)|Josie and the Pussycats]]* (2001), *[[Men in Black II|เอ็มไอบี หน่วยจารชนพิทักษ์จักรวาล 2]]* (2002), *[[Rent (film)|Rent]]* (2005), *[[Sin City (film)|เมืองคนตายยาก]]* (2005), *[[Clerks II|เซอร์ แสบ ป่วน]]* (2006), *[[Death Proof|โชเฟอร์บากพญายม]]* (2007), *[[Seven Pounds|
 เจ็ดหัวใจศรัทธา]]* (2008), *[[Unstoppable (2010 film)|ด่วนวินาศหยุดไม่อยู่]]* (2010) และ *[[Top Five]]* (2014) ดอว์สันยังให้เสียงพากย์สำหรับ ดิสนีย์/มาร์เวล, วอร์เนอร์บราเธอส์/ดีซีคอมิกส์, และช่องนิคคาโลเดียนของไวอาคอมซีบีเอส

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2522
หมวดหมู่:จักรวาลภาพยนตร์มาร์เวล
ฟอนดี เคอร์ติส-ฮอลล์

**ฟอนดี เคอร์ติส-ฮอลล์** (; เกิด 30 กันยายน พ.ศ. 2493) เป็นนักแสดง, นักเขียนบท, ผู้กำกับภาพยนตร์ และผู้กำกับรายการโทรทัศน์ชาวอเมริกัน  ในฐานะนักแสดงเขาเป็นที่รู้จักจากการรับบท ดร.เดนนิส แฮนค็อก ในละครทางการแพทย์ของซีบีเอสเรื่อง *[[Chicago Hope]]* ที่สร้างโดย เดวิด อี. เคลลีย์ และเบ็น ยูริช ในซีรีส์โทรทัศน์ของเน็ตฟลิกซ์เรื่อง *[[แดร์เดวิล (ภาพยนตร์ชุดทางโทรทัศน์)|แดร์เดวิล]]* เขาเขียนบท, กำกับ และแสดง ในภาพยนตร์ลัทธิเรื่อง *[[Gridlock'd]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2493
หมวดหมู่:จักรวาลภาพยนตร์มาร์เวล
เอเดรียน เลน็อกซ์

**เอเดรียน เลน็อกซ์** (; เกิด 11 กันยายน พ.ศ. 2499) เป็นนักแสดงหญิงชาวอเมริกัน ซึ่งเป็นที่รู้จักกันดีในการแสดงละครบรอดเวย์ในละครเรื่อง ** ทำให้เธอได้รับรางวัลโทนี สาขานักแสดงนำหญิงยอดเยี่ยมจากละคร ในปี พ.ศ. 2548 ต่อมาเธอได้รับการเสนอชื่อชิงรางวัลโทนีอีกครั้งจากเรื่อง *[[After Midnight (musical)|โผล่มาหลังเที่ยงคืน]]* ในปี ค.ศ. 2014

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2499
หมวดหมู่:จักรวาลภาพยนตร์มาร์เวล
โทบี เลนนาร์ด มัวร์

**โทบี เลนนาร์ด มัวร์** (; เกิด 28 เมษายน พ.ศ. 2524) เป็นนักแสดงชาวออสเตรเลียซึ่งเป็นที่รู้จักกันดีในบทบาท วิกเตอร์ ในภาพยนตร์เรื่อง *[[John Wick (film)|จอห์น วิค แรงกว่านรก]]* (2014) รับบท เจมส์ เวสลีย์ ในซีรีส์เน็ตฟลิกซ์เรื่อง *[[Daredevil (TV series)|แดร์เดวิล]]* (2015) และ Bryan Connerty ในซีรีส์ของโชว์ไทม์เรื่อง *[[Billions (TV series)|บิลเลียนส์]]* (2016 - ปัจจุบัน)

## อ้างอิง

หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล
ปีเตอร์ ชินโกดะ

**ปีเตอร์ ชินโกดะ** (; เกิด 25 มีนาคม พ.ศ. 2514) เป็นนักแสดงภาพยนตร์และโทรทัศน์ชาวแคนาดา ที่รับบทเป็น ได จากซีรีส์นิยายวิทยาศาสตร์ของทีเอ็นทีเรื่อง *[[Falling Skies|สงครามวันกู้โลก]]* จาก สตีเวน สปีลเบิร์ก และเป็น Sektor ในเว็บซีรีส์ของวอร์เนอร์บราเธอร์สเรื่อง *[[Mortal Kombat: Legacy|เปิดตำนานนักสู้เหนือมนุษย์]]* กำกับโดย เควิน ตันเจริญ นอกจากนี้ชินโกดะยังแสดงเป็น โนบุ โยชิโอกะ จอมวายร้ายประจำซีซั่น 1 และ 2 ในเรื่อง *[[Daredevil (TV series)|แดร์เดวิล]]* ของมาร์เวล ซึ่งเผยแพร่และดูได้ทางเน็ตฟลิกซ์

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2514
หมวดหมู่:จักรวาลภาพยนตร์มาร์เวล
มอร์ทัลคอมแบต (ภาพยนตร์ พ.ศ. 2564)

***มอร์ทัลคอมแบต*** () เป็นภาพยนตร์โลดโผนแนวแฟนตาซีและศิลปะการต่อสู้อเมริกันใน ค.ศ. 2021 กำกับโดยไซมอน แม็กควอยด์ (ผลงานการกำกับครั้งแรกของเขา) จากบทภาพยนตร์ของ เกร็ก รุสโซ และ เดฟ คอลลาแฮม เนื้อเรื่องโดย โอเร็น ยูเซียล และ รุสโซ อิงจากแฟรนไชส์วิดีโอเกมในชื่อเดียวกันของเอ็ด บูน และ จอห์น โทเบียส เป็นภาคเริ่มต้นใหม่ในภาพยนตร์ชุด ''มอร์ทัลคอมแบต'' ภาพยนตร์นำแสดงโดย ลูวิส แทน, เจสสิกา แม็กนามี, จอช ลอว์สัน, ทาดาโนบุ อาซาโนะ, เมห์เมด บรูกส์, หลิวดี หลิน, จิน หาน, โจ ทัสลิม และฮิโรยูกิ ซานาดะ

หลังประสบความล้มเหลวในเชิงพาณิชย์ของภาพยนตร์ฉบับปี ค.ศ. 1997 ทำให้ภาพยนตร์ภาคต่อมาประสบกับการพัฒนาที่ยาวนานเกินไปเป็นเวลากว่าสองทศวรรษ ปลายปี ค.ศ. 2010 วอร์เนอร์บราเธอส์ซึ่งได้รับแฟรนไชส์จากมิดเวย์เกมส์ใน ค.ศ. 2009 ได้เริ่มพัฒนา *มอร์ทัลคอมแบต* ฉบับภาพยนตร์ชุดใหม่กับเควิน ตันเจริญซึ่งรับหน้าที่เป็นผู้กำกับจากบทที่เขียนโดยยูเซียลในภาพยนตร์สั้น *[[มอร์ทัลคอมแบต: รีเบิรธ์]]* เจมส์ วานได้รับการประกาศให้เป็นผู้อำนวยการสร้างในเดือนสิงหาคม ค.ศ. 2015 และแม็กควอยด์ถูกว่าจ้างให้เป็นผู้กำกับในเดือนพฤศจิกายน ค.ศ. 2016 การผลิตส่วนใหญ่อยู่ที่แอดิเลดสตูดิโอในแอดิเลดและสถานที่อื่น ๆ ในรัฐเซาท์ออสเตรเลีย เริ่มเดินกล้องถ่ายจริงตั้งแต่เดือนกันยายน–ธันวาคม ค.ศ. 2019

*มอร์ทัลคอมแบต* มีกำหนดการฉายในโรงภาพยนตร์และบริการสตรีมมิงบนเอชบีโอแม็กซ์ จัดจำหน่ายโดยวอร์เนอร์บราเธอส์ในวันที่ 16 เมษายน ค.ศ. 2021

## นักแสดง

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์อเมริกันที่ออกฉายในปี พ.ศ. 2564
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์ไอแมกซ์
หมวดหมู่:ภาพยนตร์เริ่มต้นใหม่
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์เอชบีโอแม็กซ์
หมวดหมู่:ภาพยนตร์เกี่ยวกับจักรวาลคู่ขนาน
โรคที่จอตาในทารกคลอดก่อนกำหนด

**โรคที่จอตาในทารกคลอดก่อนกำหนด** () เป็นโรคของตาที่เกิดกับทารกคลอดก่อนกำหนด โดยเฉพาะที่ต้องเข้ารับการรักษาในหออภิบาลผู้ป่วยวิกฤติทารกแรกเกิดซึ่งจำเป็นต้องได้รับการรักษาด้วยการให้ออกซิเจน เชื่อกันว่าเกิดจากมีการเจริญอย่างผิดปกติของหลอดเลือดจอตา ทำให้เกิดแผลเป็นและเกิดจอตาลอกตามมาได้ โรคนี้มีทั้งแบบที่มีอาการเพียงเล็กน้อยหายได้เองไปจนถึงอาการรุนแรงจนทำให้ผู้ป่วยตาบอดสนิท ดังนั้นจึงถือว่าทารกเกิดก่อนกำหนดทุกคนเสี่ยงต่อการเกิดภาวะนี้ และจะยิ่งเสี่ยงมากขึ้นหากเกิดก่อนกำหนดมากๆ การมีออกซิเจนน้อยเกินไปและการได้รับการรักษาด้วยออกซิเจนมากเกินไปต่างมีผลให้เกิด ROP ได้ทั้งสิ้น
## อ้างอิง

## แหล่งข้อมูลอื่น

หมวดหมู่:ความผิดปกติที่คอรอยด์และจอตา
หมวดหมู่:วิทยาทารกแรกเกิด
หมวดหมู่:ตาบอด
ปักปัก

**ปักปัก** () เป็นศัพท์ภาษาตากาล็อก หมายถึง เศษอาหารที่เหลือทิ้งจากร้านอาหาร (มักจะมาจากร้านอาหารจานด่วน) ที่เก็บมาจากกองขยะและที่ทิ้งขยะต่าง ๆ ปักปักยังอาจเป็นเนื้อสัตว์ เนื้อปลา หรือผักแช่แข็งหมดอายุที่ซูเปอร์มาร์เก็ตต่าง ๆ ทิ้งไว้ แล้วมีคนมาคุ้ยหาในรถบรรทุกขยะที่มาเก็บอาหารหมดอายุเหล่านั้น คำนี้มีความหมายตามตัวอักษรในภาษาตากาล็อกว่า "สลัดฝุ่นหรือสิ่งสกปรกออก" และหมายถึงการปัดหรือเขย่าสิ่งสกปรกออกจากส่วนที่กินได้ของเศษอาหารเหลือทิ้ง ปักปักสามารถรับประทานได้ทันทีหลังจากพบในถังขยะหรือนำมาปรุงด้วยวิธีต่าง ๆ หลังจากเก็บรวบรวมมาได้

พฤติกรรมการกินปักปักเกิดขึ้นจากความท้าทายในทางปฏิบัติของความหิวโหยซึ่งเป็นผลมาจากความยากจนอย่างรุนแรงในประเทศฟิลิปปินส์ การขายปักปักเป็นธุรกิจที่ทำกำไรได้ดีในพื้นที่ที่มีคนยากจนอาศัยอยู่ ปักปักยังมีชื่อเรียกอีกอย่างว่า **บัตโชย** () ซึ่งได้ชื่อมาจากอาหารฟิลิปปินส์ที่มีชื่อเดียวกัน ในทางเทคนิคแล้ว บัตโชยเป็นอาหารประเภทบะหมี่น้ำ แต่ศัพท์ "บัตโชย" ที่นำมาใช้เรียกเศษอาหารเหลือทิ้งอาจหมายถึงอาหารที่ปรุงด้วยวิธีที่แตกต่างออกไป เช่น ผัดบัตโชยปักปัก คนที่คุ้ยหาเศษอาหารจากขยะเรียกว่า *มัมบาบัตโชย*

## อ้างอิง
มอร์ทัลคอมแบต (ภาพยนตร์ พ.ศ. 2538)

**มอร์ทัลคอมแบต** () เป็นภาพยนตร์โลดโผนแนวแฟนตาซีและศิลปะการต่อสู้อเมริกันปี ค.ศ. 1995 เขียนบทโดย เควิน ดรูนีย์ กำกับโดย พอล แอนเดอร์สัน อำนวยการสร้างโดย ลอว์เรนซ์ คาซานอฟฟ์ และนำแสดงโดย โรบิน โช, ลินเดน แอชบี, บริดเจ็ต วิลสันและ คริสโตเฟอร์ แลมเบิร์ต เป็นการดัดแปลงรายการแรก ๆ ในซีรีส์เกมต่อสู้มอร์ทัลคอมแบต และเป็นภาคแรกในภาพยนตร์ชุดมอร์ทัลคอมแบต

เนื้อเรื่องของภาพยนตร์เรื่องนี้เป็นเรื่องเกี่ยวกับพระนักรบชื่อ หลิว กัง, นักแสดงชื่อ จอห์นนี เคจ และทหาร ซอนยา เบลด ทั้งสามได้รับคำแนะนำจากเทพเจ้า ไรเด็น (สะกด Rayden ในภาพยนตร์) ในการเดินทางเพื่อต่อสู้กับพ่อมดผู้ชั่วร้าย ชาง จง และกองกำลังของเขาในการแข่งขันเพื่อกอบกู้โลก แหล่งที่มาหลักของภาพยนตร์เรื่องนี้เป็นเกมดั้งเดิมของปี ค.ศ. 1992 ที่มีชื่อเรื่องเดียวกัน แต่ก็ได้รับแรงบันดาลใจและรวมเอาองค์ประกอบของเกม *[[มอร์ทัลคอมแบต 2]]* ที่ตามมาในปี ค.ศ. 1993 ไว้ด้วย

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* 

หมวดหมู่:ภาพยนตร์อเมริกันที่ออกฉายในปี พ.ศ. 2538
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์โดยวอร์เนอร์บราเธอร์ส
วัดพลมานีย์

**วัดพลมานีย์** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองประเวศบุรีรมย์ฝั่งเหนือ ในแขวงทับยาว เขตลาดกระบัง กรุงเทพมหานคร มีที่ดินก่อสร้างเสนาสนะ 9 ไร่ 3 งาน 75 ตารางวา  ต่อมาภายหลังเพิ่มมาอีก 2 ไร่ 2 งาน 16 ตารางวา รวมปัจจุบันนี้มีที่ดินก่อสร้างเสนาสนะทั้งหมด 12 ไร่ 1 งาน 91 ตารางวา มีที่ดินธรณีสงฆ์ 100 ไร่ 1 งาน 53 ตารางวา มีโรงเรียนระดับประถมศึกษา ชื่อ โรงเรียนวัดพลมานีย์ (วิมลชินวัตรอุปภัมน์) ตั้งอยู่ในที่ดินวัด

วัดพลมานีย์สร้างขึ้นเมื่อ พ.ศ. 2462 โดยที่นายพล แสงหิรัญ เป็นกำนันตำบลลาดกระบัง อำเภอลาดกระบัง จังหวัดพระนคร พร้อมนางบุญมา แสงหิรัญ ภรรยา ได้มีจิตศรัทธาอุทิศที่ดิน เมื่อแรกสร้างประชาชนเรียกวัดนี้ว่า **วัดใหม่กำนันพล** (สำนักสงฆ์) และได้นิมนต์พระภิกษุจากวัดปลูกศรัทธามาจำพรรษาในระยะเริ่มแรก จำนวน 5 รูป มีพระภิกษุแหยมเป็นประธาน ได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2466 ได้รับชื่อใหม่จากสมเด็จพระมหาสมณเจ้า กรมพระยาวชิรญาณวโรรสว่า "วัดพลมานีย์" เพื่อเป็นอนุสรณ์แก่ผู้สร้างวัด คือใช้นามผู้สร้างทั้งสองมาต่อกันแล้วเติมคำว่า "นีย์" ข้างท้าย ต่อมาเมื่อ พ.ศ. 2530 ได้สร้างอุโบสถหลังใหม่ ได้รับพระราชทานวิสุงคามสีมาเมื่อวันที่ 17 มกราคม พ.ศ. 2534 เขตวิสุงคามสีมากว้าง 40 เมตร ยาว 80 เมตร

อาคารเสนาสนะ ได้แก่ อุโบสถกว้าง 8 เมตร ยาว 12 เมตร สร้างเมื่อ พ.ศ. 2486 มีพระประธานคือ พระพุทธชินราชปางมารวิชัย หน้าตักกว้าง 3 ศอก สร้างเมื่อ พ.ศ. 2467 กุฏิสงฆ์จำนวน 7 หลัง ส่วนมากเป็นอาคารแบบครึ่งตึกครึ่งไม้ หอสวดมนต์ ศาลาการเปรียญ 2 หลัง 

## อ้างอิง

พลมานีย์
วัดราษฎร์บำรุง (เขตหนองจอก)

**วัดราษฎร์บำรุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำต้อยติ่ง เขตหนองจอก กรุงเทพมหานคร มีที่ดินตั้งวัด 10 ไร่ 3 งาน 70 ตารางวา อาณาเขตทิศเหนือติดต่อกับคลองสองหลวงแพ่ง ปัจจุบันพระครูสถิตปัญญาภรณ์ (ลำใย ฐิตปญฺโญ) ดำรงตำแหน่งเจ้าอาวาส

วัดราษฎร์บำรุงสร้างเมื่อ พ.ศ. 2420 โดยกำนันยกที่ถวาย หลวงปู่เต๊ะท่านเดินทางมาจากวัดลำต้อยติ่งได้มาเป็นประธานสร้างวัด แต่เดิมหมู่บ้านประชาชนมีไม่ถึง 30 หลังคาเรือน ชาวบ้านนิยมเรียกวัดนี้ว่า **วัดคลองสอง** ตามชื่อคลองสองซึ่งเป็นสถานที่ตั้งวัด ต่อมาเมื่อ พ.ศ. 2462 พระครูวิรุฬห์ธรรมาภรณ์ได้มาดำรงตำแหน่งเจ้าอาวาสรูปแรก ได้บูรณะพัฒนาเสนาสนะต่าง ๆ มากมาย หมู่บ้านประชาชนก็ได้บำรุงวัดหนาแน่นขึ้นประมาณ 100 หลังคาเรือน วัดได้รับพระราชทานวิสุงคามสีมาเมื่อวันที่ 11 กันยายน พ.ศ. 2445 เขตวิสุงคามสีมากว้าง 10 เมตร ยาว 20 เมตร ได้ผูกพัทธสีมาใหม่เมื่อ พ.ศ. 2506 ได้รับพระราชทานวิสุงคามสีมาครั้งหลังเมื่อวันที่ 18 ธันวาคม พ.ศ. 2544 ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2511 นอกจากนั้นยังได้ให้โรงเรียนประถมศึกษาสร้างในที่ดินวัด ต่อมาพลเอกม้วนและคุณนายชวนชื่น คชวงศ์ ได้มอบที่ดิน 2 ไร่ เป็นที่สร้างโรงเรียนซึ่งอยู่ติดต่อกับที่ดินวัด

อาคารเสนาสนะ ได้แก่ อุโบสถกว้าง 5 เมตร ยาว 10 เมตร สร้างเมื่อ พ.ศ. 2505 ภายในประดิษฐานพระประธาน เป็นพระพุทธรูปทรงเครื่อง หลังคามุงกระเบื้องเคลือบ ศาลาการเปรียญ หอสวดมนต์ ฌาปนสถาน ศาลาบำเพ็ญกุศล

## รายนามเจ้าอาวาส
* พระครูวิรุฬห์ธรรมาภรณ์
* พระครูสถิตปัญญาภรณ์ (ลำใย ฐิตปญฺโญ)

## อ้างอิง

ราษฎร์บำรุง
ราษฎร์บำรุง
วัดราษฎร์นิยมธรรม (กรุงเทพมหานคร)

**วัดราษฎร์นิยมธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองถนน เขตสายไหม กรุงเทพมหานคร มีเนื้อที่ 8 ไร่ 1 งาน 54 ตารางวา

วัดราษฎร์นิยมธรรม เดิมมีชื่อว่า **วัดหนองผักชี** สร้างขึ้นเมื่อ พ.ศ. 2440 สาเหตุที่เรียกว่าวัดหนองผักชีเนื่องจากเริ่มแรกที่สร้างวัดบริเวณที่ตั้งมีบึงกว้างและลึก ชาวบ้านเรียกว่า *บึงหนองผักชี* จึงได้เรียกชื่อตามลักษณะภูมิประเทศดังกล่าว ต่อมาเจ้าประคุณสมเด็จพระมหาวีรวงศ์ (พิมพ์ ธมฺมธโร) อดีตเจ้าอาวาสวัดวัดพระศรีมหาธาตุวรมหาวิหารขอเปลี่ยนชื่อใหม่ในสมัยจอมพล ป.พิบูลสงครามเป็นนายกรัฐมนตรี ว่า "วัดราษฎร์นิยมธรรม" จวบจนถึงปัจจุบัน อดีตเจ้าอาวาสรูปหนึ่ง คือ พระครูเวทวิศิษฏ์ (ประสิทธิ์ ปสิทฺธิโก/กลิ่นจันทร์) หรือหลวงพ่อสูง มรณภาพด้วยอายุ 67 ปี ท่านสูง 2.32 เมตร นับเป็นบุคคลสูงที่สุดในเอเชีย เป็นนักบวชสูงที่สุดในโลก

อาคารเสนาสนะได้แก่ อุโบสถกว้าง 6.36 เมตร ยาว 22.06 เมตร สร้างเมื่อ พ.ศ. 2480 กุฏิสงฆ์จำนวน 4 หลัง เป็นแบบทรงไทยประยุกต์ หอสวดมนต์กว้าง 4.60 เมตร ยาว 13 เมตร สร้างเมื่อ พ.ศ. 2506 ศาลาการเปรียญกว้าง 25 เมตร ยาว 40.50 เมตร 

ปูชนียวัตถที่สำคัญ คือ *หลวงพ่อดำ* เล่ากันว่าลอยน้ำมาเกยที่คลองหน้าวัด เมื่อ พ.ศ. 2485 ชาวบ้านช่วยกันยกเท่าไหร่ก็ไม่ขึ้น เจ้าอาวาสจึงจุดธูปอาราธนา จึงสามารถยกขึ้นจากน้ำได้ และอัญเชิญไปประดิษฐานในพระอุโบสถ องค์พระมีรูปพรรณสัณฐานเนื้อสัมฤทธิ์สีดำเป็นศิลปะเชียงแสน นั่งขัดสมาธิปางสะดุ้งมาร จะมีมหรสพเฉลิมฉลองอย่างยิ่งใหญ่เจ็ดวันเจ็ดคืนในช่วงเดือน
กุมภาพันธ์ของทุก ๆ ปี

## อ้างอิง

ราษฎร์นิยมธรรม
วัดราษฎร์นิยมธรรม (จังหวัดสมุทรปราการ)

**วัดราษฎร์นิยมธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางพลี จังหวัดสมุทรปราการ ปัจจุบันพระครูสถิตปุญญานุวัฒน์ (บุญเอิบ)	เป็นเจ้าอาวาส

วัดราษฎร์นิยมธรรมได้รับอนุญาตให้สร้างเมื่อวันที่ 1 มิถุนายน พ.ศ. 2515 โดยมีนายสังเวียน ขาวสบาย เป็นผู้สร้างวัดขึ้นในที่ดินของนายขมังและนางสวาท แก่นเพชร บริจาค 41 ไร่ นางสมัย ทั่งนาค บริจาค 4 ไร่ ได้รวบรวมปัจจัยเพิ่มเติมอีก 6 ไร่ 3 งาน 15 ตารางวา ดำเนินการสร้างวัดตั้งแต่ พ.ศ. 2506 ผู้ร่วมดำเนินการริเริ่มสร้างวัด ได้แก่ นายฉุย โชติช่วง และนายสวงค์ ทั่งนาค รวมถึงราษฎรชาวหมู่บ้านนี้ กระทรวงศึกษาธิการได้ประกาศตั้งเป็นวัดเมื่อวันที่ 22 สิงหาคม พ.ศ. 2516 วัดได้รับพระราชทานวิสุงคามสีมาเมื่อวันที่ 4 พฤษภาคม พ.ศ. 2526 เขตวิสุงคามสีมา กว้าง 60 เมตร ยาว 80 เมตร ปัจจุบันมีโรงเรียนพระปริยัติธรรมแผนกธรรม

ที่ดินตั้งวัดมีเนื้อที่ 12 ไร่ 2 งาน 5 ตารางวา อาคารเสนาสนะประกอบด้วย อุโบสถ ศาลาการเปรียญ กุฏิสงฆ์ ศาลาบำเพ็ญกุศล ฯลฯ

## อ้างอิง

ราษฎร์นิยมธรรม
วัดราษฎร์นิมิตศรัทธาธรรม

**วัดราษฎร์นิมิตศรัทธาธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองปรือ อำเภอบางพลี จังหวัดสมุทรปราการ

วัดราษฎร์นิมิตศรัทธาธรรมสร้างขึ้นเมื่อวันศุกร์ที่ 5 มีนาคม พ.ศ. 2520 ขึ้น 11 ค่ำ เดือน 4 ปีฉลู โดยมีปู่ปัน ย่าพลี ย่าลัด และย่าเล็ก โตประเสริฐ ได้พร้อมกันบริจาคที่ดินและดำเนินการสร้างวัดนี้ ชื่อของวัดนั้น เนื่องจากผู้สร้างคนหนึ่งได้นิมิตแล้วเกิดศรัทธาพร้อมใจกันสร้างวัด โดยที่บริเวณรอบวัดเป็นบึงใหญ่มีต้นปรือมากมาย วัดตั้งอยู่ริมคลองหนองปรือนั้น ชาวบ้านจึงนิยมเรียกว่า **วัดหนองปรือ** วัดได้รับพระราชทานวิสุงคามสีมาเมื่อวันที่ 9 มีนาคม พ.ศ. 2435 ได้ผูกพัทธสีมาเมื่อวันที่ 30 กุมภาพันธ์ พ.ศ. 2443 วัดได้รับพระราชทานวิสุงคามสีมาครั้งหลังเมื่อวันที่ 2 พฤษภาคม พ.ศ. 2545

อาคารเสนาสนะในวัด ได้แก่ กุฏิสงฆ์เป็นอาคารไม้สักแบบทรงไทยทั้งหมด มีภาพจิตรกรรมฝาผนัง แสดงนรก สวรรค์ และพุทธประวัติ ได้รื้อเมื่อ พ.ศ. 2542 เนื่องจากเป็นเขตเวนคืนของการสร้างสนามบิน และได้ใช้งบประมาณการสร้างของบริษัทท่าอากาศยานสากลกรุงเทพแห่งใหม่ สร้างศาลา โบสถ์ เมรุ หอระฆัง กุฏิ สร้างเมื่อ พ.ศ. 2542 สภาพทั่วไปของวัดมีบรรยากาศร่มรื่น

## อ้างอิง

ราษฎร์นิมิตศรัทธาธรรม
วัดผาสุกมณีจักร

**วัดผาสุกมณีจักร** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ใน  7/9 หมู่ที่ 9  ตำบลบางพูด อำเภอปากเกร็ด จังหวัดนนทบุรี

วัดผาสุกมณีจักรสร้างขึ้นเมื่อวันที่ 26 ตุลาคม พ.ศ. 2520 โดยนายผาสุกและนางเง็ก มณีจักร ได้บริจาคที่ดินและริเริ่มก่อสร้างอาคารเสนาสนะ ใช้ชื่อวัดว่า "วัดผาสุกมณีจักร" เพื่อเป็นเกียรติแก่ผู้บริจาคที่ดินและริเริ่มสร้างวัด และใช้เรียกกันมาจนถึงปัจจุบันวัดได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2522

อาคารเสนาสนะได้แก่ อุโบสถ สร้างเมื่อ พ.ศ. 2521 เป็นอาคารคอนกรีตเสริมเหล็ก ภายในมีพระประธานประจำอุโบสถปางพระพุทธชินราช สร้างเมื่อ พ.ศ. 2522 ศาลาการเปรียญ สร้างเมื่อ พ.ศ. 2530 เป็นอาคารคอนกรีตเสริมเหล็ก ภายในมีพระประธานเป็นพระพุทธรูปปางตรัสรู้ สร้างเมื่อ พ.ศ. 2530 ศาลาอเนกประสงค์สร้างเมื่อ พ.ศ. 2537 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ปูชนียวัตถุที่สำคัญคือ *หลวงพ่อหยกขาว* เป็นพระพุทธรูปจากพม่า แกะสลักด้วยหยกขาว

เมื่อ พ.ศ. 2547 ศูนย์การศึกษานอกระบบและการศึกษาตามอัธยาศัยอำเภอปากเกร็ดขอใช้พื้นที่วัดเพื่อจัดกิจกรรมการเรียนการสอนและจัดกิจกรรมงานการศึกษานอกโรงเรียน เจ้าอาวาสจึงให้ใช้อาคารโรงเรียนปริยัติธรรมเป็นที่พบกลุ่มจนกระทั่ง พ.ศ. 2548 ได้มีการสร้างอาคารหลังใหม่ขึ้นและให้ย้ายจากอาคารโรงเรียนปริยัติธรรมไปอยู่อาคารหลังใหม่จนถึงปัจจุบัน

## อ้างอิง

## แหล่งข้อมูลอื่น
* 

ผาสุกมณีจักร
วัดไทรม้าใต้

**วัดไทรม้าใต้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของแม่น้ำเจ้าพระยา ในหมู่ที่ 4 บ้านไทรม้าเหนือ ตำบลไทรม้า อำเภอเมืองนนทบุรี จังหวัดนนทบุรี เป็นที่ธรณีสงฆ์ พื้นที่จำนวน 3 ไร่ 90 ตารางวา ปัจจุบันพระครูภัทรกิจวิสาล (ประวัติ ปริชาโน) ดำรงตำแหน่งเจ้าอาวาส

วัดไทรม้าใต้สร้างขึ้นเมื่อ พ.ศ. 2332 โดยพระยาเสนาและพระยาทรงศรีมหาธรรมราชาสร้างขึ้นในสมัยอยุธยา ต่อมาได้มีการพัฒนาจนเจริญมั่นคงและได้บูรณะอุโบสถหลังเก่าในปี พ.ศ. 2540 วัดได้รับวิสุงคามสีมาเมื่อวันที่ 8 ตุลาคม พ.ศ. 2508

อาคารเสนาสนะได้แก่ อุโบสถ สร้างเมื่อ พ.ศ. 2513 ในอุโบสถประดิษฐานพระพุทธรูปสำคัญ คือ *หลวงพ่อใหญ่* มีอายุกว่า 700 ปี ตามตำนานเล่าว่าเป็นพระพุทธรูปที่ลอยทวนน้ำมาและพุทธศาสนิกชนได้อัญเชิญขึ้นประดิษฐานที่วัดแห่งนี้มาจนถึงปัจจุบัน ศาลาการเปรียญ สร้างเมื่อ พ.ศ. 2530 เป็นอาคารคอนกรีตเสริมเหล็ก ทรงจัตุรมุขชั้นครึ่ง หอสวดมนต์ สร้างเมื่อ พ.ศ. 2518 เป็นอาคารไม้คอนกรีตเสริมเหล็ก 2 ชั้น วิหาร สร้างเมื่อ พ.ศ. 2456 ภายในมีพระพุทธรูปเรียกว่า *พระศรีเดโชชัย* (หลวงพ่อใหญ่) เป็นพระพุทธรูปปางสมาธิ และมีพระโมคคัลลานะและพระสารีบุตร ศาลาอเนกประสงค์ สร้างเมื่อ พ.ศ. 2520 เป็นอาคารคอนกรีตเสริมเหล็ก 1 ชั้น กุฏิสงฆ์ และศาลาบำเพ็ญกุศล

## อ้างอิง

ไทรม้าใต้
อันนา มัญญานี

**อันนา มารีอา มัญญานี** () เป็นนักแสดงชาวอิตาลี เธอเป็นที่รู้จักอย่างดีในการแสดงแบบระเบิดอารมณ์ ชีวิตที่ติดดิน และตัวละครที่มีความสมจริง อาชีพการแสดงของเธอมีช่วงยาวนานตั้งแต่ปี ค.ศ. 1928 ปรากฏอยู่ในภาพยนตร์ทั้งหมด 47 เรื่อง เป็นทั้งเจ้าของรางวัลออสการ์, รางวัลแบฟตา, รางวัลลูกโลกทองคำ และรางวัลหมีเงิน

หลังพบกับกอฟเฟรโด อาเลสซันดรีนี ผู้กำกับชาวอิตาลี เธอยังได้รับบทนำในภาพยนตร์เรื่อง *[[The Blind Woman of Sorrento]]* (1934) มีชื่อเสียงระดับนานาชาติในภาพยนตร์ดรามาเรื่อง *[[Rome, Open City]]* (1945) และถูกยกย่องจากนิตยสาร *[[ไลฟ์ (นิตยสาร)|ไลฟ์]]* ให้เป็น "หนึ่งในนักแสดงหญิงที่น่าประทับใจที่สุดนับตั้งแต่การ์โบ"

มัญญานีเสียชีวิตเมื่อวันที่ 26 กันยายน ค.ศ. 1973 ด้วยโรคมะเร็งตับอ่อน

## อ้างอิง

## แหล่งข้อมูลอื่น

*

หมวดหมู่:บุคคลที่เกิดในปี พ.ศ. 2451
หมวดหมู่:บุคคลที่เสียชีวิตในปี พ.ศ. 2516
หมวดหมู่:เสียชีวิตจากมะเร็งตับอ่อน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:นักแสดงหญิงชาวอิตาลีในศตวรรษที่ 20
หมวดหมู่:นักแสดงภาพยนตร์หญิงชาวอิตาลี
วัดประชานาถ

**วัดประชานาถ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนแก้ว อำเภอนครชัยศรี จังหวัดนครปฐม

วัดประชานาถ เดิมชื่อ **วัดท้ายเมือง** ต่อมาเปลี่ยนเป็น **วัดโคกแขก** สันนิษฐานว่า เดิมเป็นชุมชนแขกครัว คือเป็นชาวมุสลิมที่คนไทยเรียกว่า "แขก" เหตุที่เรียกว่าโคกเพราะบริเวณนั้นเป็นที่สูง เป็นฝั่งคุ้งที่มีน้ำกัดเซาะตลิ่งพังลงแม่น้ำอยู่เสมอมา สันนิษฐานว่าวัดนี้สร้างในสมัยอยุธยา ได้รับการกล่าวถึงว่าเป็นวัดที่ปกปักรักษาองค์พระปฐมเจดีย์ 4 ทิศ ซึ่งทางทิศใต้ชื่อวัดโคกแขก ได้รับอนุญาตสร้างวัดเมื่อ พ.ศ. 2370 ได้รับพระราชทานวิสุงคามสีมา เมื่อ พ.ศ. 2465

ภายในวัดประกอบด้วยโบราณสถานที่สำคัญ เช่น โบสถ์ วิหาร หอระฆัง ศาลาหอฉัน ศาลาการเปรียญ (ศาลาริมน้ำ) และเจดีย์ยอดปรางค์ ซึ่งองค์เจดีย์เป็นฐานกลมใหญ่ ลักษณะรูปแบบศิลปกรรมสมัยอยุธยา มีบันไดทอดขึ้นไปยังฐานทักษิณซึ่งเดินได้รอบองค์ปรางค์ซึ่งก่อสร้างต่อจากลานทักษิณขึ้นไป คล้ายกับพระประโทณเจดีย์ เจ้าอาวาสองค์ปัจจุบันเล่าว่าเจดีย์ตั้งอยู่หลังพระอุโบสถเดิมตามแบบการก่อสร้างแบบโบราณ แต่ปัจจุบันตัวพระอุโบสถเดิมไม่ปรากฏแต่กลายเป็นถนนลาดยางตัดผ่าน พระอุโบสถปัจจุบันตั้งอยู่ข้างเจดีย์องค์นี้โดยหันหน้าเข้าหาถนนลาดยาง เช่นเดียวกัน กรมศิลปากรได้ประกาศขึ้นทะเบียนโบราณสถานเมื่อวันที่ 30 ธันวาคม พ.ศ. 2531

## รายนามเจ้าอาวาส
* พระอธิการขุน 
* พระสุเวทย์ 
* พระอธิการวงษ์ 
* พระครูถาวรสันติคุณ (สมาน) 
* พระครูจิรวรธรรม (สมพร จิรธมฺโม) 

## อ้างอิง

หมวดหมู่:โบราณสถานในจังหวัดนครปฐม
ประชานาถ
มอร์ทัลคอมแบต (ภาพยนตร์ชุด)

**มอร์ทัลคอมแบต** () เป็นภาพยนตร์โลดโผนแนวแฟนตาซีและศิลปะการต่อสู้อเมริกัน ซึ่งสร้างจากซีรีส์วิดีโอเกมต่อสู้ที่มีชื่อเดียวกันของมิดเวย์เกมส์ ภาพยนตร์เรื่องแรกจัดสร้างโดยบริษัท Threshold Entertainment ของ ลอว์เรนซ์ คาซานอฟฟ์ ซึ่งเป็นส่วนหนึ่งของแผนการสร้างโครงการมอร์ทัลคอมแบตในหลายรูปแบบ (ภาพยนตร์, การ์ตูน, รายการทีวี ฯลฯ)

หลังจากภาพยนตร์สองเรื่องในซีรีส์เสร็จสิ้น มิดเวย์บริษัทผู้เผยแพร่เกมได้ยื่นฟ้องล้มละลาย วอร์เนอร์บราเธอร์สกลายเป็นบริษัทแม่ของนิวไลน์ซินีมาในปี ค.ศ. 2008 (หลังจากผ่านไปกว่าทศวรรษของการดำเนินงานได้แยกออกเป็น Time Warner) ได้ทำการประมูลเพื่อซื้อทรัพย์สินส่วนใหญ่ของมิดเวย์รวมถึง *มอร์ทัลคอมแบต* ในเดือนมิถุนายน พ.ศ. 2552 คาซานอฟฟ์และ Threshold ได้ฟ้องในศาลล้มละลายโดยอ้างว่าพวกเขาเป็นเจ้าของลิขสิทธิ์ตัวละครหลายตัวจากซีรีส์

เมื่อวันที่ 1 กรกฎาคม ค.ศ. 2009 ศาลล้มละลายได้อนุมัติการขายทรัพย์สินส่วนใหญ่ของมิดเวย์ให้กับวอร์เนอร์บราเธอร์ส ภายใต้การเรียกร้องทรัพย์สินทางปัญญาของ Threshold Entertainment

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* 

หมวดหมู่:ภาพยนตร์ที่ออกฉายในปี พ.ศ. 2538
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากบนเกาะ
หมวดหมู่:ภาพยนตร์โดยวอร์เนอร์บราเธอร์ส